CELEX: E2020P0017
Language: fi
Date: 2020-12-08 00:00:00
Title: Héraðsdómur Reykjavíkurin pyyntö saada EFTAn tuomioistuimelta neuvoa-antava lausunto asiassa Zvonimir Cogelja v. The Directorate of Health (Asia E-17/20) 2021/C 141/13

22.4.2021   
            
            
               FI
            
            
               Euroopan unionin virallinen lehti
            
            
               C 141/13
            
         
      Héraðsdómur Reykjavíkurin pyyntö saada EFTAn tuomioistuimelta neuvoa-antava lausunto asiassa Zvonimir Cogelja v. The Directorate of Health
      (Asia E-17/20)
      (2021/C 141/13)
      
         Héraðsdómur Reykjavíkur (Reykjavikin käräjäoikeus) on esittänyt 8. joulukuuta 2020 pyynnön saada EFTAn tuomioistuimelta neuvoa-antava lausunto asiassa Zvonimir Cogelja v. The Directorate of Health. Pyyntö saapui EFTAn tuomioistuimen kirjaamoon 8. joulukuuta 2020 ja koskee seuraavaa kysymystä:
      Edellytetäänkö ammattipätevyyden tunnustamisesta annetun direktiivin 2005/36/EY 25 artiklassa (ks. myös kyseisen direktiivin 3 artiklan ensimmäisen kohdan c alakohta sekä 21 ja 26 artikla), että ETA-valtion, joka myöntää pätevyyttä osoittavan asiakirjan (nk. erikoislääkärin lupa, islanniksi sérfræðileyfi) lääkärille, jonka pätevyys tunnustetaan automaattisesti muissa ETA-valtioissa, on itse annettava koulutus, jonka tunnustamista haetaan pätevyyttä osoittavan asiakirjan myöntämisen kautta, sillä seurauksella, että EFTA-valtio ei voi myöntää tällaista pätevyyttä osoittavaa asiakirjaa, jos koulutusta ei ole suoritettu kyseisessä valtiossa?